**un furt poetic**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eram noi doi

un tu mult prea fumos scris pentru a fi pus lângă

un eu scuipat

dar ne iubeam şi nu ne-am întâlnit niciodată pentru a-ţi spune că acel u din tu este la mine

furat de e pentru a nu mai fi singur pe foile crepusculare

un tu şi un eu

despărţiţi de-atâtea tomuri de cărţi şi foi lăsate-n uitate

că parcă ne iubim şi mai puternic când ştim că atâtea romane cuprind

un tu şi un eu

şi oceane, şi mări, şi munţi crescuţi în proză

şi lebede albastre, mai roşiatice decât flacăra răzvrătită

crescute-n poezie lirică, epică

şi epicur zâmbea când auzea de limba noastră vorbită-n subterane

locuite numai de tu şi eu

ce nu se pot întâlni de teamă să nu strice limba